CELEX: 32004R1994
Language: fi
Date: 2004-11-19 00:00:00
Title: Komission asetus (EY) N:o 1994/2004, annettu 19 päivänä marraskuuta 2004, Euroopan parlamentin ja neuvoston asetuksen (EY) N:o 998/2003 muuttamisesta maiden ja alueiden luetteloiden osaltaETA:n kannalta merkityksellinen teksti

20.11.2004   
            
            
               FI
            
            
               Euroopan unionin virallinen lehti
            
            
               L 344/17
            
         
      KOMISSION ASETUS (EY) N:o 0000/2004,
   annettu 19 päivänä marraskuuta 2004,
   Euroopan parlamentin ja neuvoston asetuksen (EY) N:o 998/2003 muuttamisesta maiden ja alueiden luetteloiden osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 998/2003 (1) ja erityisesti sen 10 ja 21 artiklan
   sekä katsoo seuraavaa:
   
               (1)
            
            
               Asetuksessa (EY) N:o 998/2003 vahvistetaan eläinten terveyttä koskevat vaatimukset, joita on noudatettava muissa kuin kaupallisissa lemmikkieläinten kuljetuksissa, ja näiden kuljetusten valvontaa koskevat säännöt. Kyseisen asetuksen liitteessä II oleva C osa sisältää luettelon niistä kolmansista maista, joiden osalta riskiä raivotaudin kulkeutumisesta yhteisöön kyseisten maiden alueelta tapahtuvien lemmikkieläinten kuljetusten seurauksena ei pidetä yhtään suurempana kuin jäsenvaltioiden välisiin vastaaviin kuljetuksiin liittyvää riskiä.
            
         
               (2)
            
            
               Asetuksen (EY) N:o 998/2003 mukaan kolmansien maiden luettelo oli laadittava ennen 3 päivää heinäkuuta 2004. Jotta kolmas maa voidaan hyväksyä luetteloon, sen olisi osoitettava raivotautitilanteensa sekä se, että se noudattaa tiettyjä raivotaudin ilmoittamista, seurantaa, torjumista ja valvomista ja eläinlääkintätoimea sekä rokotteiden sääntelyä koskevia edellytyksiä.
            
         
               (3)
            
            
               Jotta vältetään tarpeettomat häiriöt lemmikkieläinten kuljetuksissa ja jotta kolmansilla mailla olisi riittävästi aikaa toimittaa tarvittaessa lisätakeet, on aiheellista laatia kolmansien maiden väliaikainen luettelo. Luettelon olisi perustuttava Maailman eläintautijärjestön (OIE) kautta saatavilla oleviin tietoihin, komission elintarvike- ja eläinlääkintätoimiston kyseisissä kolmansissa maissa toteuttamien tarkastusten tuloksiin sekä jäsenvaltioiden keräämiin tietoihin.
            
         
               (4)
            
            
               Luettelon olisi lisäksi perustuttava Maailman terveysjärjestön (WHO), Wusterhausenissa toimivan WHO:n Collaborating Centre for Rabies Surveillance and Research -keskuksen sekä Rabies Bulletin -tiedotuslehden tietoihin.
            
         
               (5)
            
            
               Kolmansien maiden väliaikaiseen luetteloon olisi sisällytettävä maat, joissa ei esiinny raivotautia, sekä maat, joiden osalta riskiä raivotaudin kulkeutumisesta yhteisöön kyseisten maiden alueelta tapahtuvien kuljetusten seurauksena ei pidetä yhtään suurempana kuin jäsenvaltioiden välisiin kuljetuksiin liittyvää riskiä.
            
         
               (6)
            
            
               Chilen, Hongkongin ja Yhdistyneiden arabiemiirikuntien toimivaltaiset viranomaiset ovat pyytäneet kyseisten maiden sisällyttämistä asetuksen (EY) N:o 998/2003 liitteessä II olevaan C osaan sisältyvään luetteloon, minkä seurauksena näyttää olevan tarkoituksenmukaista muuttaa 10 artiklan mukaisesti laadittua väliaikaista luetteloa.
            
         
               (7)
            
            
               Malta lisättiin asetuksen (EY) N:o 998/2003 muuttamisesta 13 päivänä syyskuuta 2004 tehdyllä neuvoston päätöksellä 2004/650/EY (2) asetuksen liitteessä II olevaan A osaan sisältyvään maiden luetteloon. Näin ollen Irlantiin, Ruotsiin ja Yhdistyneeseen kuningaskuntaan tapahtuvaan lemmikkieläinten tuontiin sovellettavat erityissäännökset olisi ulotettava koskemaan Maltaa.
            
         
               (8)
            
            
               Espanja on lisäksi toteuttanut Ceutassa ja Melillassa toimenpiteitä Marokosta tapahtuvan tuonnin osalta ja valvoo lisäksi kulkukoiria näillä alueilla sekä lemmikkieläinten kuljetuksia niistä Marokkoon, minkä ansiosta kyseisten alueiden raivotautitilannetta voidaan nyt pitää Manner-Euroopassa sijaitsevien jäsenvaltioiden tilannetta vastaavana. Tämän vuoksi on aiheellista sisällyttää Ceuta ja Melilla asetuksen (EY) N:o 998/2003 liitteessä II olevan B osan 1 jaksoon sisältyvään luetteloon.
            
         
               (9)
            
            
               Yhteisön lainsäädännön selkeyden vuoksi asetuksen (EY) N:o 998/2003 liite II olisi aiheellista korvata kokonaisuudessaan.
            
         
               (10)
            
            
               Asetus (EY) N:o 998/2003 olisi tämän vuoksi muutettava vastaavasti.
            
         
               (11)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 998/2003 liite II tämän asetuksen liitteellä.
   2 artikla
   Tämä asetus tulee voimaan 23 päivänä marraskuuta 2004.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä marraskuuta 2004.
      
         
            Komission puolesta
         
         David BYRNE
         
         
            Komission jäsen
         
      
   
   
      (1)  EUVL L 146, 13.6.2003, s. 1. Asetus sellaisena kuin se on viimeksi muutettuna neuvoston päätöksellä 2004/650/EY (EUVL L 298, 23.9.2004, s. 22).
   
      (2)  EUVL L 298, 23.9.2004, s. 22.
   
      LIITE
      
         
            ”LIITE II
            MAIDEN JA ALUEIDEN LUETTELO
            A OSA
            IE – Irlanti
            MT – Malta
            SE – Ruotsi
            UK – Yhdistynyt kuningaskunta
            B OSA
            1 jakso
            
                        a)
                     
                     
                        DK – Tanska, mukaan luettuina GL – Grönlanti ja FO – Färsaaret
                     
                  
                        b)
                     
                     
                        ES – Espanja, mukaan luettuina Manner-Espanja, Baleaarit, Kanariansaaret, Ceuta ja Melilla
                     
                  
                        c)
                     
                     
                        FR – Ranska, mukaan luettuina GF – Ranskan Guayana, GP – Guadeloupe, MQ – Martinique ja RE – Réunion
                     
                  
                        d)
                     
                     
                        GI – Gibraltar
                     
                  
                        e)
                     
                     
                        PT – Portugali, mukaan luettuina manner-Portugali, Azorit ja Madeira
                     
                  
                        f)
                     
                     
                        Muut kuin A osassa ja tämän jakson a, b, c ja e alakohdassa tarkoitetut jäsenvaltiot.
                     
                  2 jakso
            AD – Andorra
            CH – Sveitsi
            IS – Islanti
            LI – Liechtenstein
            MC – Monaco
            NO – Norja
            SM – San Marino
            VA – Vatikaanivaltio
            C OSA
            AC – Ascensionsaari
            AE – Yhdistyneet arabiemiirikunnat
            AG – Antigua ja Barbuda
            AN – Alankomaiden Antillit
            AU – Australia
            AW – Aruba
            BB – Barbados
            BH – Bahrain
            BM – Bermuda
            CA – Kanada
            CL – Chile
            FJ – Fidži
            FK – Falklandinsaaret
            HK – Hongkong
            HR – Kroatia
            JM – Jamaika
            JP – Japani
            KN – Saint Kitts ja Nevis
            KY – Caymansaaret
            MS – Montserrat
            MU – Mauritius
            NC – Uusi-Kaledonia
            NZ – Uusi-Seelanti
            PF – Ranskan Polynesia
            PM – Saint Pierre ja Miquelon
            SG – Singapore
            SH – Saint Helena
            US – Amerikan yhdysvallat
            VC – Saint Vincent ja Grenadiinit
            VU – Vanuatu
            WF – Wallis- ja Futunasaaret
            YT – Mayotte”